**Д О К Л А Д**

**На настоятелството за творческа и административна дейност на Народно читалище „Нов живот 1941” с.Преселенци за периода**

**2019 -2021 година**

Уважаеми читалищни членове,

Уважаеми госпожи и господа,

Първо искам да Ви благодаря,че се отзовахте на поканата да присъствате на отчетно-изборното събрание, с което показвате вашата заинтересованост към дейността ни през изминалия период.

Смело мога да кажа,че всички вие тук присъстващи по един или друг начин се включихте в провежданите мероприятия и показахте, колко необходима е тази институция за социалния живот на живеещите на територията на кметството и извън нея хора.

Още преди 80 години нашите деди работят за духовното извисяване на своите съселяни и създават тази уникална самобитна икона, българска, културно- просветна благодетелна институция-българското читалище.

80 години след своето създаване Народно читалище „Нов живот 1941”

продължава да бъде мост между местната общност и необятния свят на човешката природа и жажда за знание, творчество и духовно съзерцание.

Днес народните читалища се възприемат в публичното пространства,

като културна институция със специфична мисия за съхранение и развитие на традиционните ценности на българската нация, на българския народ и неговият стремеж към високите върхове на културата, изкуството и науката.Сега народните читалища се уповават на своите корени и все повече се утвърждават като национални, социални, културни и информационно образователни центрове , отговарящи на предизвикателството на днешното време. Така и нашето читалище „Нов живот 1941” е свързано с предизвикателството на новото време. Докладът на Народно читалище „Нов живот1941”

с.Преселенци отчита изпълнението за периода на творческата и административна дейност, разработена в изпълнение на годишните програми за развитие на читалищната дейност и внесените отчети, изготвяни по критерийте на Министерството на културата и предоставяни ежегодно в Община Генерал Тошево.

Изминалите три години бяха трудни особено 20 и 21 година , тъй като живеем в сложно и динамично време,съпътствано от сериозни здравни и социални кризи. След или по-скоро едновременно с кризата с КОВИД -19 сме в положение на започнали военни действия на по-малко от 500 км. от границата на нашата държава. Въпреки това оставаме с надеждата, че българския дух е жив и това ни дава увереност за една по-добра година.

В резюме ще посоча някой от основните аспекти от дейността за периода март 2019- март 2021г. концентрирани в следните области:

1. **Организация на читалищната дейност**
2. **Библиотечно обслужване**
3. **Читалищен състав, дейности и награди**
4. **Изводи и перспективи за бъдеща дейност**

**1.Организация на читалищната дейност:**

Читалищното настоятелство,което работи през отчетния период: март 2019 – март 2021 г . е избрано на редовно общо –отчетно изборно събрание на 27.02.2019 г. и е в състав: Гинка Милушева – председател и членове Надежда Николова, Минка Василева, Петранка Стоянова , Донка Симеонова.

Проверителна комисия с председател: Димитрина Христова и членове

Тодорка Бончева , Колю Петров в стечение на обстоятелствата двама от проверителната комисия са починали.

Щатни служители в читалището са секретар- Галя Петрова ср.образование и ¼ работник библиотека Анка Гочева ср.образование.

В организационната си и практическа работа Настоятелството се ръководи от Закона за Народните читалища, Устава на читалището и Закона за Юридическите лица с нестопанска цел.

За периода Настоятелството на своите редовни заседания обсъжда финансово стопански, организационни творчески и текущи задачи, като намира адекватно решение на проблеми на читалищната дейност.

Всички заседания са протоколирани, членовете на Настоятелството са работили отговорно, като за по- голяма оперативност и публичност на заседанията на Настоятелството са канени членовете на проверителната комисия и секретаря на читалището.

Поради застаряващото население броят на читалищните членове намалява и попълнението е много трудно.

**2.Библиотечно обслужване:**

Библиотека „Нов живот 1941” е общообразователна читалищна библиотека вписана в регистъра с удостоверение № 157 от 11 юли 2016г. Към момента фондът и съдържа 10090 библиотечни единици-книги,албуми грамофонни плочи компактдискове. Много от изданията

съхранявани единствено тук, са с изключителна библиографска и културна стойност. Библиотеката регистрира средно годишно 130 читателски посещения, читателите са 60 човека.

През периода са проведени две обучения в Регионална библиотека „Дора Габе” гр. Добрич.

В първия учебен ден децата от първи клас получават подаръци от читалищното настоятелство.

**3.Читалищни състави, дейности и награди:**

Художествено- творческата дейност на читалището се стреми да отговаря на очакванията на обществото, свързани с културния живот на селото и традициите.

В читалището развиват своя талант и умения предимно жени между 50 и 70 години.

Състав:

Женска фолклорна група „Сребърен листопад”.

Участниците са жени , които обичат народната песен, посещават редовно и с желание репетициите.Изпълняват песни от различни фолклорни области.Вече с богат репертоар, групата откликва по- възможност на поканите за участие.

Поради пандемията от КОВИД – 19 всички местни, регионални събори и фестивали бяха отменени, поради същата причина бе отменена и годишнината на читалището.

През периода февруари 2019- февруари 2021г. женската фолклорна група има 12 участия в провеждането на културни прояви и събития.

**Това са:**

* Общински фолклорен събор „Цветница” гр.Ген.Тошево –грамота
* Фолклорен празник „Като жива вода” гр.Суворово- второ място
* Добруджански фолклорен събор „Богородица” гр.Ген.Тошево-грамота
* Регионален фолклорен събор „Текето-2019 „ общ.Крушари- специална награда
* Еньовски фолклорен събор „Край язовир Дрян” с.Красен – трето място бронзов медал
* Фестивал „С песните на Белчин юнак през вековете” гр.Гурково-трето място бронзов медал
* Национален фолклорен събор „Автентичност и съвремие” гр.Попово – първо място и златен медал

В читалището са организирани следните местни празници и тържества

-Втори фолклорен празник „Среща на поколенията”

-Поклонение пред Паметната плоча на загиналите жители на с.Преселенци

-Поклон пред Паметната плоча – барелеф на Васил Левски

Организираните общоселски тържества са:

-Бабинден, Трифон зарезан, Осми март, Ден на Християнското семейство,Никулден,Коледа,Сурваки.

Пътувания с историческа и патриотична насоченост.

-Екскурзия до –„ Мадарски конник”, „Дворът на Кирилицата” гр.Плиска, „Дряновски манастир” гр.Габрово, Гробницата „Демир баба” Исперих.

Екскурзия до Румъния с посещение на скалната църква „Св.Андрей Първозвани”,”Дервенски манастир”,монумента на „Траян” и гр.Канстанца.

**Други мероприятия**

-Участвахме в празници и концерти на читалищата от Общината

Това са: с.Люляково,Чернооково,Змеево,Василево,Пчеларово,Пенсионерски клуб Добруджански гласове гр.Добрич,Пенсионерски клуб 2 гр.Генерал Тошево.

По покана на Кметство и читалище с. Конево участвахме в празника на селото по-случай 80 години от Крайовската спогодба.

**Работа по проекти**

През изминалия период настоятелството продължи работата си по проекти:

-Кандидатствахме за допълваща субсидия

-Участие на читалището като НПО на МИГ Балчик- Ген.Тошево

-По спечелен проект от Министерство на културата в библиотеката настоятелството назначи за шест месеца Анка Гочева.

-Внесе финансовия отчет в Агенцията по вписванията

През отчетния период с отпуснати средства от Общината ремонт се направи на стълбището и се подмени плочника пред читалището.

**4.Изводи и перспективи за бъдеща дейност**

Основна задача на настоятелството винаги е била да превлича млади попълнения в структурата си и да търси нови пътища за изява и реализация. Това е верният път да се внасят нови идеи,нови методи, нови подходи за работа и стимул за още по-добро развитие на нашия институт в сферата на културната просветна информационна работа .

Важна задача на ръководството на читалището си остава поддържането в добро техническо състояние на материалната база.

Като цяло читалището разполага с добра материална база, на има нужда да се подмени тапицерията на столовете в кинозалата ,тъй като е морално остаряла.

Уважаеми читалищни дейци, трудно е да се обхване в подробен доклад три годишен период на читалището.

Един културен институт с 80 годишна история.

Днес ни предстои избор на ръководни органи на читалището:

Настоятелство,Председател и Проверителна комисия.

Тъй като извънредната епидемична обстановка на КОВИД- 19 създаде непредвидени обстоятелства на плана за реализиране на празничната юбилейна програма на читалището. Новото ръководство има отговорната задача да осъществи програмата и организира третия фолклорен фестивал „Среща на поколенията”.

Пожелавам на новото Настоятелство да утвърждава авторитета на културния институт на територията на общината.

Пожелавам им да продължат сътрудничеството между културните институти в общината да търсят подкрепа от Министерство на културата, Съюза на Народните читалища и да намерят общ език за партньорство,колективност и взаимно отношение. Нека новото ръководство и целият екип на НЧ „Нов живот 1941”с.Преселенци да продължат да работят активно със всички читалища в Областта.

Пожелавам на всички читалищни дейци на читалищните работници да вървят смело,упоритои целенасочено по пътя към новата визия на читалищата,да донесат модернизация и иновация за да запазим своята национална културна идентичност и внесем съвременен дух в развитието на нашето Народно читалище „Нов живот 1941” с. Преселенци.

**НА ДОБЪР ЧАС!**